Rowers skiet man dood by spazawinkel | Netwerk24
24 Januarie 2019 16:24
Die polisie in Uitenhage in die Oos-Kaap ondersoek die moord op 'n man wat Woensdag in 'n gewapende rooftog by 'n spazawinkel in die Kamesh-omgewing doodgeskiet is.
Volgens sers. Majola Nkohli, Oos-Kaapse polisiewoordvoerder, het drie mans omstreeks 19:30 die spazawinkel in Tambo-singel in Kamesh ingestorm en die winkeleienaar met vuurwapens aangehou.
" 'n Omstander, die 31-jarige Ibrahim Mizinga, is tydens die rooftog deur een van die verdagtes doodgeskiet. Die verdagtes het 'n onbekende bedrag kontant, sigarette en bewyse vir lugtyd gesteel voordat hulle op die vlug geslaan het. Dit is onbekend of die verdagtes met 'n motor of te voet gevlug het.
"Niemand is nog in hegtenis geneem nie," sê Nkohli.
Enigiemand met inligting oor dié voorval kan die ondersoekbeampte, speursers. Bennie van Wyk by 071 475 1946 bel of Stop Misdaad by 08600 10111.